als_Latn dik_Latn sag_Latn
Asport – Drita dhe Hysi kanë hapur javën e nëntë të Superligës së Kosovës në futboll. Dy nikoqirët i kanë marrë pikët maksimale pasi kanë fituar kundër Dritës përkatësishtë Vëllaznimit.
Drita – Trepça 4:2
Pas katër barazimeve radhazi, Drita i është rikthyer fitoreve. Gjilanasit në shtëpi mposhtën skuadrën e Trepçës me rezultat 4:2 në një ndeshje dramatike ku pati kthese në rezultat.
Vendasit e kanë nisur furishëm takimin duke rrezikuar portën e mitrovicasve nëpërmjet Ismet Ramushit. Përkundër iniciativës së Dritës, ‘Xehetarët’ ishin ata që kaluan të parët në epërsi në minutën e 28-të me golin e Erdin Hashanit.
Mirëpo me të filluar pjesa e dytë, në minutën e 50-të vendasit barazuan rezultatin me një gol të bukur të Genc Rermaxhajt.
Por gëzimi i vendasve nuk zgjati shumë pasi vetëm pesë minuta më vonë mysafirët sërish kaluan në epërsi me golin e Visar Shkupollit.
Përkundër golit të pësuar vendasit nuk u dorëzuan. Ata barazuan rezultatin në 2:2 menjëherë me golin e realizuar nga zëvendësuesi Ruhan Funiqi, i cili ishte edhe më meritori për fitoren e Dritës.
I njëjti futbollistë vetëm disa minuta më vonë asistoi për Emir Ramën i cili kaloi Dritën për herë të parë në epërsi në këtë takim 3:2. Fitoren gjilanasve ua siguroj Foniqi i cili në minutën e 81-të ngriti epërsinë e Dritës në 4:2 derisa realizoi golin e dytë personal të tij.
Me këtë fitore Drita ka tubuar 16-të pikë duke u renditur e treta në tabelë derisa Trepça mbetet në kuotën 14-të pikëve.
Hysi – Vëllaznimi 1:0
Skuadra e Hysit nuk ka të ndalur. Pasi mposhti Prishtinën në kryeqytet ekipi bardhezi arriti ta mposhtë edhe skuadrën e Vëllaznimit në Merdarë me rezultat 1:0, duke radhitur fitoren e tretë rresht.
Ekipi i drejtuar nga Hysni Maxhuni, e ka nisur mirë takimin duke rrezikuar portën e Feim Statofcit. Edhe mysafirët kanë qenë të rrezikshëm mirëpo nuk arritën ta dërgojnë topin në rrjetë përkundër rasteve të mira që kishin.
Në minutën e 39-të, Hysi ka mundur të kaloj në epërsi pasi Mentor Zhdrella nga gjuajtja e lirë ka goditur shtyllën e gjakovarëve. Por vetëm gjashtë minuta më vonë Bujar Idrizi arriti që me kokë ta realizoj golin e avantazhit.
Në pjesën e dytë, skuadra e Vëllaznimit është munduar që ta barazoj rezultatin por pa sukses derisa futbollistë e Hysit janë munduar që ta rrisin avantazhin nëpërmjet kundërsulmeve por që nuk i kanë dalë.
Me këtë fitore skuadra e Hysit ka tubuar 13-të pikë dhe i është afruar kreut të tabelës. Ndërsa ekipi i Vëllaznimit pas nëntë xhirove të kaluara në Superligë mbetet në kuotën e 10-të pikëve.
/express/
You must be logged in to post a comment Login
als_Latn vec_Latn als_Latn als_Latn als_Latn als_Latn als_Latn als_Latn als_Latn cym_Latn als_Latn als_Latn als_Latn als_Latn als_Latn zho_Hans eng_Latn